ddrg/super_eurlex huggingface dataset:
KOMMISSIONENS BESLUTNING af 26. november 1998 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (meddelt under nummer K(1998) 3618) (98/713/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne (1),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (2), senest ændret ved forordning (EF) nr. 3410/93 (3), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 10, stk. 3, litra b), i forordning (EF) nr. 894/97; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. november 1998.

På Kommissionens vegne

Emma BONINO

Medlem af Kommissionen

(1) EFT L 132 af 23. 5. 1997, s. 1.

(2) EFT L 8 af 10. 1. 1987, s. 1.

(3) EFT L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>
KOMMISSIONENS BESLUTNING af 26. november 1998 om ændring af visse oplysninger på listen i bilaget til forordning (EF) nr. 44/98 om listen for 1998 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m (meddelt under nummer K(1998) 3617) (98/712/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne (1),

under henvisning til Kommissionens forordning (EØF) nr. 3554/90 af 10. december 1990 om fastlæggelse af reglerne for udarbejdelsen af listen over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede længde overstiger 9 m (2), ændret ved forordning (EF) nr. 3407/93 (3), særlig artikel 2, og

ud fra følgende betragtninger:

Kommissionens forordning (EF) nr. 44/98 (4) fastsætter listen for 1998 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m, jf. artikel 10, stk. 3, litra c), i forordning (EF) nr. 894/97;

myndighederne i de pågældende medlemsstater har anmodet om ændringer i de oplysninger, som er opført på den førnævnte liste; disse anmodninger indeholder alle de oplysninger, der i henhold til artikel 2 i forordning (EØF) nr. 3554/90 berettiger anmodningerne; det fremgår af vurderingen af disse oplysninger, at de er i overensstemmelse med ovennævnte bestemmelse, og at oplysningerne på denne liste derfor bør ændres -

VEDTAGET FØLGENDE BESLUTNING:

Artikel 1

Oplysningerne på listen i bilaget til forordning (EF) nr. 44/98 ændres i overensstemmelse med bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. november 1998.

På Kommissionens vegne

Emma BONINO

Medlem af Kommissionen

(1) EFT L 132 af 23. 5. 1997, s. 1.

(2) EFT L 346 af 11. 12. 1990, s. 11.

(3) EFT L 310 af 14. 12. 1993, s. 19.

(4) EFT L 5 af 9. 1. 1998, s. 24.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>
KOMMISSIONENS AFGØRELSE af 26. juni 1998 om Kommissionens forlængelse på Fællesskabets vegne af aftalen mellem Det Europæiske Atomenergifællesskab, Japans regering, Den Russiske Føderations regering og Amerikas Forenede Staters regering om samarbejde om aktiviteterne i forbindelse med den tekniske projektering (TP) af den internationale termonukleare forsøgsreaktor (ITER) (meddelt under nummer K(1998) 1381) (98/705/Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Atomenergifællesskab, særlig artikel 101, andet afsnit, og

ud fra følgende betragtninger:

Rådet har i sin afgørelse (1) af 22. juni 1998 godkendt forlængelsen af aftalen mellem Det Europæiske Atomenergifællesskab, Japans regering, Den Russiske Føderations regering og Amerikas Forenede Staters regering om samarbejde om aktiviteterne i forbindelse med den tekniske projektering (TP) af den internationale termonukleare forsøgsreaktor (ITER) -

TRUFFET FØLGENDE AFGØRELSE:

Artikel 1

Aftalen mellem Det Europæiske Atomenergifællesskab, Japans regering, Den Russiske Føderations regering og Amerikas Forenede Staters regering om samarbejde om aktiviteterne i forbindelse med den tekniske projektering (TP) af den internationale termonukleare forsøgsreaktor (ITER) forlænges herved på Fællesskabets vegne.

Den ændrede tekst, hvorved ITER-TP-aftalen forlænges, er sammen med overenskomsten om forlængelse af ITER-TP-aftalen knyttet til denne afgørelse som bilag (2).

Artikel 2

Det medlem af Kommissionen, som har ansvaret for videnskab, forskning og udvikling, eller dette medlems repræsentant bemyndiges til at underskrive ændringsforslaget om forlængelse af ITER-TP-aftalen og derved forpligte Det Europæiske Atomenergifællesskab.

Udfærdiget i Bruxelles, den 26. juni 1998.

På Kommissionens vegne

Édith CRESSON

Medlem af Kommissionen

(1) Se side 61 i denne Tidende.

(2) Se side 62 i denne Tidende.
RÅDETS AFGØRELSE af 7. december 1998 om ændring af Rådets forretningsorden (98/709/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 151, stk. 3,

under henvisning til traktaten om oprettelse af Det Europæiske Kul- og Stålfællesskab, særlig artikel 30, stk. 3,

under henvisning til traktaten om oprettelse af Det Europæiske Atomenergifællesskab, særlig artikel 121, stk. 3, og

ud fra følgende betragtninger:

Det har vist sig nødvendigt at ændre Rådets forretningsorden (1);

Den Europæiske Centralbank har initiativret som led i Fællesskabets beslutningsproces på de betingelser, der er fastsat i EF-traktaten;

Rådet fastsætter den rækkefølge, i hvilken formandskabet for Rådet varetages af medlemsstaterne;

der bør indføres en forenklet skriftlig procedure for Rådets høring af andre institutioner eller organer -

TRUFFET FØLGENDE AFGØRELSE:

Artikel 1

Rådets forretningsorden ændres således:

a) Artikel 4, stk. 2, affattes således:

»2. Kommissionen indbydes til at deltage i Rådets samlinger. Det samme gælder Den Europæiske Centralbank, når denne udøver sin initiativret. Rådet kan dog vedtage at forhandle, uden at Kommissionen eller Den Europæiske Centralbank er til stede.«

b) Artikel 7, stk. 2, affattes således:

»2. Rådets medlemmer stemmer i den rækkefølge for medlemsstaterne, der er fastsat i overenstemmelse med artikel 27 i traktaten om oprettelse af Det Europæiske Kul- og Stålfællesskab (EKSF), artikel 146 i traktaten om oprettelse af Det Europæiske Fællesskab (EF) og artikel 116 i traktaten om oprettelse af Det Europæiske Atomenergifællesskab (Euratom); der begyndes med det medlem, som ifølge denne rækkefølge følger efter det medlem, som varetager formandskabet.«

c) I artikel 8, stk. 4, tilføjes følgende afsnit:

»Rådet kan ligeledes på initiativ af formandskabet og for at træffe afgørelse om høring af andre institutioner eller organer foranstalte forenklet skriftlig procedure i alle tilfælde, hvor denne høring er påkrævet ifølge fællesskabslovgivningen. I sådanne tilfælde anses afgørelsen om høring for vedtaget efter udløbet af den frist, formandskabet har fastsat under hensyn til, hvor meget sagen haster, medmindre et medlem af Rådet fremsætter indvendinger.«

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.

Udfærdiget i Bruxelles, den 7. december 1998.

På Rådets vegne

W. SCHÜSSEL

Formand

(1) Afgørelse 93/662/EF (EFT L 304 af 10. 12. 1993, s. 1). Afgørelsen er ændret ved afgørelse 95/24/EF, Euratom, EKSF (EFT L 31 af 10. 2. 1995, s. 14).
RÅDETS AFGØRELSE af 1. december 1998 om udnævnelse af et medlem af Det Rådgivende Udvalg for Lægeuddannelsen (98/C 387/01)

RÅDET FOR DEN EUROPÆISKE UNION HAR -

under henvisning til Rådets afgørelse 75/364/EØF af 16. juni 1975 om nedsættelse af et rådgivende udvalg for lægeuddannelsen (1), særlig artikel 3 og 4,

under henvisning til tiltrædelsesakten fra 1994, særlig artikel 165, stk. 1, og

ud fra følgende betragtninger:

I henhold til artikel 3 i nævnte afgørelse består udvalget af tre sagkyndige fra hver medlemsstat og en suppleant for hver af disse sagkyndige; i henhold til artikel 4 i samme afgørelse gælder mandatet for disse sagkyndige og suppleanter i tre år;

ved afgørelse af 29. juni 1998 (2) udnævnte Rådet medlemmerne af og suppleanterne til dette udvalg for perioden fra 29. juni 1998 til 28. juni 2001;

den luxembourgske regering har foretaget en indstilling med henblik på udnævnelse af et medlem af dette udvalg -

TRUFFET FØLGENDE AFGØRELSE:

Eneste artikel

Følgende person udnævnes til medlem af Det Rådgivende Udvalg for Lægeuddannelsen for perioden fra 29. juni 1998 til 28. juni 2001.

A. >TABELPOSITION>

Udfærdiget i Bruxelles, den 1. december 1998.

På Rådets vegne

R. EDLINGER

Formand

(1) EFT L 167 af 30.6.1975, s. 17.

(2) EFT C 222 af 16.7.1998, s. 3.
RÅDETS AFGØRELSE af 3. november 1998 om indgåelse af aftalen mellem Det Europæiske Fællesskab og Republikken Chile om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer (98/708/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, og artikel 228, stk. 4,

under henvisning til forslag fra Kommissionen, og

ud fra følgende betragtninger:

Den 25. september 1995 bemyndigede Rådet Kommissionen til på Fællesskabets vegne at forhandle en række aftaler om kontrol med narkotikaprækursorer og kemiske stoffer med medlemsstaterne i Organisationen af Amerikanske Stater; på grundlag af denne bemyndigelse kunne Kommissionen afslutte forhandlingerne med Chile den 3. december 1997;

det er nødvendigt at godkende aftalen mellem Det Europæiske Fællesskab og Republikken Chile om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer;

det er nødvendigt, at Rådet bemyndiger Kommissionen - i samråd med et særligt, af Rådet udpeget, udvalg - til på Fællesskabets vegne at godkende visse ændringer, i tilfælde hvor det i aftalen er bestemt, at disse skal vedtages af Den Blandede Opfølgningsgruppe; denne bemyndigelse bør begrænses til ændringer af aftalens bilag, i den udstrækning disse ændringer vedrører stoffer, som allerede er omfattet af Fællesskabets retsforskrifter om prækursorer og kemiske stoffer -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Chile om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer, godkendes på Fællesskabets vegne.

Teksten til aftalen er knyttet til denne afgørelse.

Artikel 2

Rådets formand bemyndiges til at udpege den befuldmægtigede, der skal undertegne aftalen.

Artikel 3

Rådets formand foranstalter på Fællesskabets vegne udveksling af de i aftalens artikel 12 omhandlede instrumenter (1).

Artikel 4

1. Fællesskabet er i den i aftalens artikel 9 omhandlede blandede opfølgningsgruppe repræsenteret af Kommissionen, bistået af repræsentanter for medlemsstaterne.

2. Kommissionen bemyndiges på Fællesskabets vegne til at godkende de ændringer af aftalens bilag, der vedtages af Den Blandede Opfølgningsgruppe i henhold til den i aftalens artikel 10 omhandlede procedure.

Kommissionen bistås ved udførelsen af denne opgave af et særligt udvalg, der udpeges af Rådet, og som har til opgave at fastlægge en fælles holdning.

3. Den i stk. 2 nævnte bemyndigelse begrænses til stoffer, der allerede er omfattet af Fællesskabets relevante retsforskrifter om prækursorer og kemiske stoffer.

Artikel 5

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 3. november 1998.

På Rådets vegne

B. PRAMMER

Formand

(1) Datoen for aftalens ikrafttræden vil af Generalsekretariatet for Rådet blive offentliggjort i De Europæiske Fællesskabers Tidende.
RÅDETS AFGØRELSE af 23. marts 1998 om Det Europæiske Fællesskabs indgåelse af protokollen til konventionen af 1979 om grænseoverskridende luftforurening over store afstande angående yderligere begrænsning af emissionen af svovl (98/686/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Fællesskabet undertegnede den 14. juni 1994 protokollen til konventionen af 1979 om grænseoverskridende luftforurening over store afstande, angående yderligere begrænsning af emissionen af svovl, i det følgende benævnt »protokollen«;

protokollen tager sigte på at fastsætte lofter for svovlemissionerne for alle de kontraherende parter i konventionen;

de i protokollen fastsatte foranstaltninger bidrager til at opfylde Fællesskabets miljøpolitiske målsætninger;

Fællesskabet og medlemsstaterne samarbejder inden for rammerne af deres respektive kompetenceområder med tredjelande og de kompetente internationale organisationer;

Fællesskabet bør derfor godkende protokollen -

TRUFFET FØLGENDE AFGØRELSE:

Artikel 1

Protokollen til konventionen af 1979 om grænseoverskridende luftforurening over store afstande, angående yderligere begrænsning af emissionen af svovl, undertegnet den 14. juni 1994, godkendes herved på Fællesskabets vegne.

Teksten til protokollen er knyttet til denne afgørelse.

Følgende erklæring deponeres sammen med godkendelsesinstrumenterne:

»Det Europæiske Fællesskab erklærer, at emissionsloftet og det vægtede procentvise gennemsnit for Det Europæiske Fællesskab ikke bør overstige summen af de forpligtelser, som de EU-medlemsstater, der ratificerer protokollen, skal opfylde, og understreger samtidig, at alle dets medlemsstater skal nedbringe deres SO2-emissioner i overensstemmelse med de emissionslofter, der er fastsat i bilag II til protokollen og i den relevante fællesskabslovgivning.«

Artikel 2

Formanden for Rådet bemyndiges herved til at udpege den person, der er beføjet til at deponere godkendelsesinstrumenterne og den i artikel 1 omhandlede erklæring hos generalsekretæren for de Forenede Nationer i overensstemmelse med artikel 14 i protokollen.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 23. marts 1998.

På Rådets vegne

M. MEACHER

Formand

(1) EFT C 190 af 21.6.1997, s. 13.

(2) EFT C 14 af 19.1.1998.
KOMMISSIONENS BESLUTNING af 25. november 1998 om udførelse af fællesskabsprøver og -analyser på formeringsmateriale af grøntsagsplanter i henhold til artikel 20, stk. 2, i Rådets direktiv 92/33/EØF (meddelt under nummer K(1998) 3636) (98/698/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/33/EØF af 28. april 1992 om afsætning af plantemateriale og formeringsmateriale af grøntsagsplanter bortset fra frø (1), senest ændret ved Kommissionens beslutning 97/109/EF (2), særlig artikel 20, stk. 2, og

ud fra følgende betragtninger:

I henhold til dette direktiv udføres der prøver eller om nødvendigt analyser i medlemsstaterne på udvalgte prøver for at efterprøve, om plantemateriale og formeringsmateriale af grøntsagsplanter bortset fra frø opfylder kravene og betingelserne i direktivet;

det er i denne forbindelse, navnlig i den første fase af gennemførelsen af direktivet, vigtigt at sikre, at der udtages repræsentative prøver af de forskellige oprindelser for produktion og afsætning i hele EF, i det mindste for visse arters vedkommende;

i 1998/99 bør der derfor udføres fællesskabsprøver og komparative fællesskabsanalyser på formeringsmateriale af Allium sativum;

det kræves af alle medlemsstaterne, at de deltager i fællesskabsprøverne og de komparative fællesskabsanalyser i det omfang, hvor formeringsmateriale af Allium sativum regelmæssigt formeres og afsættes på deres område, således at der kan drages de relevante konklusioner;

disse fællesskabsprøver og komparative fællesskabsanalyser vil i første omgang blive anvendt til at harmonisere de tekniske metoder til kontrol med formeringsmaterialet af disse arter;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

1. Der udføres fællesskabsprøver og komparative fællesskabsanalyser i 1998/99 på formeringsmateriale af Allium sativum.

2. Prøverne udtages officielt.

3. Alle medlemsstaterne deltager i fællesskabsprøverne og de komparative fællesskabsanalyser i det omfang, hvor formeringsmateriale af de i stk. 1 omhandlede arter regelmæssigt formeres eller afsættes på deres område.

Artikel 2

De nærmere bestemmelser vedrørende gennemførelsen af fællesskabsprøverne og de komparative fællesskabsanalyser og evalueringen af resultaterne fastsættes af Den Stående Komité for Frø og Plantemateriale henhørende under Landbrug, Havebrug og Skovbrug.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. november 1998.

På Kommissionens vegne

Franz FISCHLER

Medlem af Kommissionen

(1) EFT L 157 af 10. 6. 1992, s. 1.

(2) EFT L 39 af 8. 2. 1997, s. 21.
KOMMISSIONENS BESLUTNING af 25. november 1998 om videreførelse af det forbud mod anvendelse af samlet kaution for visse eksterne fællesskabsforsendelser, som blev fastsat ved beslutning 96/743/EF (meddelt under nummer K(1998) 3443) (EØS-relevant tekst) (98/697/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), senest ændret ved Europa-Parlamentets og Rådets forordning (EF) nr. 82/97 (2), særlig artikel 249,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3), senest ændret ved forordning (EF) nr. 1677/98 (4), særlig artikel 362, og

ud fra følgende betragtninger:

I henhold til artikel 362, stk. 1, i forordning (EØF) nr. 2454/93 kan der efter anmodning fra en eller flere medlemsstater udstedes midlertidigt forbud mod at benytte samlet kaution for varer, der frembyder øget risiko for svig;

Kommissionen skal mindst én gang om året fastsætte, om de foranstaltninger, der er truffet i henhold til artikel 362, stk. 1, skal opretholdes;

ved Kommissionens beslutning 96/743/EF af 9. december 1996 om vedtagelse af specifikke foranstaltninger med henblik på midlertidigt at forbyde anvendelse af samlet kaution for visse eksterne fællesskabsforsendelser (5), ændret ved beslutning 97/583/EF (6) og forlænget ved beslutning 98/7/EF (7), blev det besluttet midlertidigt at forbyde anvendelse af samlet kaution for eksterne fællesskabsforsendelser af cigaretter henhørende under HS-kode 2402.20 samt af visse varer, der var anført i listen i bilaget til nævnte beslutning, som følge af den øgede risiko for svig, som disse forsendelser frembød;

af hensyn til beskyttelsen af de finansielle interesser, der er forbundet med sådanne forsendelser, bør disse foranstaltninger videreføres i en periode på 12 måneder for såvel fællesskabsforsendelse som fælles forsendelse for at sikre, at beskyttelsen bliver så effektiv som muligt;

de i denne beslutning fastsatte foranstaltninger er i overensstemmelse med udtalelse fra Toldkodeksudvalget -

VEDTAGET FØLGENDE BESLUTNING:

Artikel 1

De foranstaltninger, der er fastsat ved beslutning 96/743/EF, videreføres i en periode på 12 måneder.

Artikel 2

Denne beslutning anvendes fra den 1. januar 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. november 1998.

På Kommissionens vegne

Mario MONTI

Medlem af Kommissionen

(1) EFT L 302 af 19. 10. 1992, s. 1.

(2) EFT L 17 af 21. 1. 1997, s. 1.

(3) EFT L 253 af 11. 10. 1993, s. 1.

(4) EFT L 212 af 30. 7. 1998, s. 18.

(5) EFT L 338 af 28. 12. 1996, s. 105.

(6) EFT L 237 af 28. 8. 1997, s. 41.

(7) EFT L 2 af 6. 1. 1998, s. 11.